Vsevoložskas
Vsevoložskas (rus. Всеволожск) – miestas Rusijoje, Leningrado srityje, Karelijos sąsmaukoje, 24 km į rytus nuo Sankt Peterburgo; rajono centras. Svarbus geležinkelių mazgas, praeina rytinis Sankt Peterburgo aplinkkelis. Mašinų ir metalo apdirbimo (automobilių surinkimo, skardinių gamybos), elektronikos, naftos chemijos (padangų), siuvimo, baldų, poligrafijos, keramikos, maisto (pieno, mėsos) pramonė. Veikia krašto muziejus, išlikę Prijutino ir Riabovo rūmai.